
Vyjadrenie miestnej rady ( zasadnutie dňa 19.4.2021)

UZNESENIE č. 122/2021/MR
Miestna rada odporúča miestnemu zastupiteľstvu schváliť návrh uznesenia v znení pozmeňujúcich návrhov.



Vyjadrenie komisií

Komisia finančná, podnikateľských činností a obchodu :
neprerokovala


Komisia sociálnych vecí a zdravotníctva :
neprerokovala


Komisia školstva, kultúry, mládeže a športu :

Uznesenie: Členovia komisie školstva  a kultúry  odporúčajú navrhovaný  materiál: Návrh rozpočtu a návrh podujatí pri príležitosti 800 výročia po zapracovaní všetkých pripomienok a zmene uznesenia predložiť a prerokovať na MiZ.


Komisia územného plánu, výstavby, životného prostredia, odpadov a cestného hospodárstva :
neprerokovala




Návrh uznesenia	

Miestne zastupiteľstvo Mestskej časti Bratislava – Podunajské Biskupice po prerokovaní predloženého návrhu

A. schvaľuje

1. Návrh podujatí pri príležitosti 800-stého výročia prvej písomnej zmienky o Podunajských Biskupiciach.
2. Navýšenie rozpočtu v PROGRAME 10 KULTÚRA, PODPROGRAM 10.1 PODPORA A ORGANIZOVANIE KULTÚRNYCH PODUJATÍ v celkovej výške o 79 850 €.
3. Rozpočtové určenie finančných prostriedkov v celkovej výške 79 850 € podľa prílohy Rozpočet a plán podujatí pri príležitosti 800-stého výročia prvej písomnej zmienky o Podunajských Biskupiciach.
4. Zmeny rozpočtového určenia podľa bodu 3 tohto uznesenia možno vykonať len na základe uznesenia miestneho zastupiteľstva.


B. žiada

1. Starostu mestskej časti po ukončení projektu uskutočneného pri príležitosti 800-stého výročia prvej písomnej zmienky o Podunajských Biskupiciach o predloženie vyhodnotenia a vyúčtovania podľa položkového  rozpočtu.





Dôvodová správa

Naša mestská časť v tomto roku oslavuje 800-sté výročie prvej písomnej zmienky o Biskupiciach.  V mnohých z nás sa môže vynoriť otázka, prečo pri tejto príležitosti, v období pandémie a v priebehu ešte stále pretrvávajúcich opatrení chceme organizovať podujatia. História ľudstva tvorí kontinuitu a naša dlhodobá izolovanosť, podlomené a zanedbané ľudské vzťahy nám pripomínajú, že sa nechceme vzdať, nechceme zabudnúť úplne na spoločenský a kultúrny život!  Naše  okrúhle 800- sté výročie nám ponúka príležitosť, aby sme sa mohli v rámci kultúrnych podujatí  opäť stretnúť, či už virtuálne alebo ako s vierou dúfame, osobne na podujatiach, samozrejme pri dodržaní platných aktuálnych protiepidemiologických opatrení. Logiku náhod nepoznáme, preto myslime na to, že toto okrúhle výročie nás inšpiruje k vráteniu sa k spoločenskému životu a lokálpatriotistickému cíteniu. 
Podunajské Biskupice počas zaznamenanej histórie prežili už niekoľko pandémií. Avšak vďaka zodpovednosti a spoločnému úsiliu bývalých Biskupičanov sa podarilo niekedy vojnami zničené, niekedy morom zasiahnuté mesto oživiť. Nie sme poddajnejší, slabší alebo menej odvážni ako boli naši predkovia, pokúsme sa poskytnúť ľuďom pocit súdržnosti a spolupatričnosti! 
Dobre poznáme Cicerov výrok, že „história je učiteľkou života“ . Naše 800-sté výročie by sme radi využili na oživenie týchto vedomostí, a zároveň predišli aj  sarkastickému dodatku Ugo Bernasconiho, podľa ktorého „...je hanbou, že napriek ponaučeniu sa ľudia vždy dopúšťajú tých istých chýb“. Urobme všetko pre to, aby sme čo najrozsiahlejšími vedomosťami obdarili obyvateľov našej mestskej časti, aby sa čo najviac dozvedeli o mieste, kde žijú.
Biskupičania sú hrdí na minulosť mesta. Vďaka vedeckému bádaniu PhDr. Petra Püspöki Nagya, CSc., vieme, že v časoch Rímskej ríše v týchto miestach prechádzala hranica: Limes Romanus. Dôkazom toho je míľnik cisára Piusa z roku 230, ktorý sa nachádzal v bývalej biskupskej záhrade a jeho presnú kópiu je možné v súčasnosti vidieť o sto metrov ďalej, na hlavnej ulici Biskupíc. Pred tisíc sedemsto deväťdesiatimi rokmi na týchto miestach pravdepodobne stálo municípium, usadlosť, ktorej bol pridelený titul  rímskeho mesta s občianskymi právami. O existencii municípia svedčí aj latinský nápis na štítovej stene, nachádzajúcej sa v budove farského kostola sv. Mikuláša. 
PhDr. Püspöki Nagy dokázal aj to,  že Biskupice pod menom Vetvar – Kirichbach boli v prvej polovici deviateho storočia cirkevným centrom poslednej Avarskej ríše a v roku 836 tu bol aj postavený avarský kostol, sídlo biskupa Anna. Svedkami týchto faktov sú archeologické nálezy, kamene, nápisy a staré dokumenty, kroniky.  Napriek horeuvedeným dátam Podunajské Biskupice tradične oslavujú výročie prvej písomnej  zmienky o Biskupiciach, zmienky o  „Pispeky”,  ktorá  pochádza z roku 1221. Oslava písomnosti vyjadruje úctu súčasného človeka ku gramotnosti, vedomosti a múdrosti písaného slova. Tí skoršie narodení  Biskupičania   dodnes spomínajú na oslavy 750-teho výročia, počas ktorých bola mládež oblečená do rímskych šiat a takto odetá sa zúčastnila  sprievodu v uliciach. V tomto roku vyšla aj prvá vedecká monografia o histórii mesta, boli organizované výstavy, literárne stretnutia a ďalšie kultúrne udalosti. Táto požiadavka na sebapoznanie zo strany Biskupičanov ostala súvislá, preto mestská časť pravidelne vydávala o Biskupiciach informácie o jej minulosti, ale aj  o súčasnom živote obce  formou rôznych tlačovín. Pri príležitosti 750-teho výročia vyšla kniha,  brožúra bola vydaná na 785-te výročie, bulletin pri príležitosti 790-teho výročia  a  795-teho výročie. Prezentácia týchto tlačovín bola vždy spojená s kultúrnym programom, výstavami a  slávnostnou akadémiou.  
Keďže tento rok si pripomíname 800-sté okrúhle výročie  návrh našich podujatí je podrobnejšie rozpracovaný a  pozostáva z nosných pilierov programu a zo  sprievodných programov a aktivít.
Predstavíme vám naše návrhy ohľadom plánovaných osláv, pri posúdení ktorých myslime i na to, že človek, ktorý nepozná svoju minulosť, žije v bubline bez pevného zázemia. A my pre Biskupičanov chceme byť pevným zázemím!




Oslava 800-stého výročia prvej písomnej zmienky o Podunajských Biskupiciach bude zostavená z troch nosných pilierov a sprievodných kultúrnych, spoločenských programov a aktivít:

HLAVNÉ PODUJATIA:
A. Prvým nosným pilierom bude tradičná septembrová súťaž vo varení guláša, súčasne Výstavou ovocia, zeleniny a kvetov a s kultúrnym programom pre návštevníkov. Program bude ladený do obdobia stredoveku, návštevníci budú mať možnosť prostredníctvom vystúpenia šermiarskej skupiny spoznať staré bojové rytierske umenie, dobového oblečenie a ukážky historickej hudby.
B. Druhým pilierom bude adventný koncert v kostole svätého Mikuláša s následným požehnaním a zapálením prvej adventnej sviečky, dňa  28.novembra 2021. Pred druhou adventnou nedeľou dňa 4. decembra 2021 o 10.00 h bude slávnostná svätá omša v kostole svätého Mikuláša a s následne 5. decembra 2021 zapálenie druhej adventnej sviečky a otvorenie vianočných trhov na Trojičnom námestí. Program tohto nedeľného dňa bude pokračovať príchodom Mikuláša na koči a mikulášskym programom pre deti v priestoroch Múzea obchodu.
C. Tretím pilierom bude slávnostná akadémia pre cca 120 pozvaných hostí v DK Vetvár spojená s kultúrnym programom a prezentáciou publikácie ,,Podunajské Biskupice vo víre dejín - Pozsonypüspöki a történelem forgatagában -Bischofsdorf im Wirbelwind der Geschichte - Podunajské Biskupice in the Whirlwind of history“.
 

SPRIEVODNÉ PODUJATIA A AKTIVITY:
a) Spracovanie grafického návrhu loga k 800- tému výročiu prvej písomnej zmienky
b) Tlač ceninových obálok
c) Tlač publikácie
d) Tlač publikácie o histórii fresiek kostola sv. Mikuláša
e) Prednáška o histórii PB s historikom Péter Püspöki Nagyom - pre širokú verejnosť v kombinácii prezenčného spôsobu a online verzie.
f) Rozhovory s umelcami o ich tvorbe a živote na stránkach Biskupických novín.
g) Podunajské Biskupice v čase - výstava starých a dobových fotografií zapožičaných od obyvateľov, videí.
h) Galéria osobností
i) Vydanie slávnostného čísla Biskupických novín.
j) Vizualizácia územia Zeleného srdca z histórie
k) Kultúrno-vzdelávacie podujatia pre mládež a dospelých
l) Spracovanie historického vývoja školstva v Podunajských Biskupiciach
m) Výtvarné súťaže
n) Fotosúťaž
o) Prezenčné predmety s logom výročia





NÁVRH PODUJATÍ A NÁVRH PREDPOKLADANÉHO ROZPOČTU

HLAVNÉ PODUJATIA:
A. Prvým nosným pilierom bude tradičná septembrová súťaž vo varení guláša, súčasne 
s Výstavou ovocia, zeleniny a kvetov a s kultúrnym programom pre návštevníkov. Program bude ladený do obdobia stredoveku, návštevníci budú mať možnosť prostredníctvom vystúpenia šermiarskej skupiny spoznať staré bojové rytierske umenie, dobové oblečenie a ukážky historickej hudby. Konanie podujatia bude pravdepodobne umiestnené v areáli Základnej školy na Biskupickej ulici č. 21, Bratislava.

Súťaž vo varení guláša
Popis: súťaž vo varení guláša rokmi stala miestnou tradíciou. Prioritou súťaže je rozvoj bohatého miestneho potenciálu pre  zachovanie nášho ,,biskupického nehmotného dedičstva“. 
Doplňujúce podujatia:
a) výstava amatérskych remeselníkov, 
b) vyhlásenie súťaže s názvom biskupické recepty z Podunajských Biskupíc V rámci 800 - stého výročia prvej písomnej zmienky o Podunajských Biskupiciach, by sme do programu podujatia radi obyvateľom priniesli historické a rytierske scénky. Zaujímavosťou by bolo aj dobové oblečenie, v ktorom by boli oblečení promotéri a s ktorými by sa mohli návštevníci odfotografovať. Kultúrny program by bol prispôsobený pre všetky vekové kategórie,
c) Výstava ovocia, zeleniny a kvetov

Predpokladaný rozpočet: 7 000 €
Položkový rozpočet:
· technické zabezpečenie:
· materiálne zabezpečenie:
· autorské honoráre:
· služby priamo súvisiace s realizáciou:
· propagácia:

B. Druhým pilierom bude adventný koncert v kostole svätého Mikuláša s následným požehnaním a zapálením prvej adventnej sviečky, dňa  28.novembra 2021. Pred druhou adventnou nedeľou dňa 4. decembra 2021 o 10.00 h bude slávnostná svätá omša v kostole svätého Mikuláša a s následne 5. decembra 2021 zapálenie druhej adventnej sviečky a otvorenie vianočných trhov na Trojičnom námestí. Program tohto nedeľného dňa bude pokračovať príchodom Mikuláša na koči a mikulášskym programom pre deti v priestoroch Múzea obchodu.

Adventný koncert v kostole
Popis: adventný koncert rozšírený s následným požehnaním adventného venca na Trojičnom námestí a zapálenie prvej adventnej sviečky by sa uskutočnil dňa 28.11. 2021. Pozvali by sme Zbor Svätej koruny z Balogu nad Ipľom.
Názov zboru je totožné s názvom svätej kráľovskej koruny, ktorá zdobí aj vežu kostola v Balogu nad Ipľom, čo je presnou kópiou Svätej koruny Maďarska. Zbor má 30 členov prevažne zo stredoškolskej a vysokoškolskej mládeže. Ich repertoár zahŕňa tak gregoriánske ako aj súčasné skladby. Sú stálymi účinkujúcimi svätých omší a na pozvanie účinkujú aj ako koncertný zbor. Vystupovali už v Budapešti, Viedni, Mödlingu, Ríme a aj v Olomouci kde na medzinárodnej súťaží speváckych zborov získali strieborné ocenenie. V Námestove taktiež získali strieborné ocenenie v súťaži speváckych zborov.

Predpokladaný rozpočet: 2 000 €
Položkový rozpočet:
· technické zabezpečenie:
· autorské honoráre:
· doprava:
· občerstvenie:
· propagácia:

Slávnostná sv.omša
Popis: Sv. omša k patrónovi Podunajských Biskupíc, trojjazyčná.

Predpokladaný rozpočet: 350 €
· výzdoba kostola:
· obetné dary:
· propagácia:

Mikuláš pre deti
Popis: Podujatie Mikuláš pre deti, bude organizované v spolupráci s Múzeom obchodu, ktoré poskytne vonkajšie priestory, pódium, ozvučovaciu techniku.. Kultúrny program pre deti s príchodom a uvítaním Mikuláša, čerta a anjela bude prístupný širokej verejnosti. V rámci podujatia dostanú deti materských škôl mikulášske balíčky s logom 800. ( listom požiadame obchodné reťazce na území našej mestskej časti o sponzorské dary).

Predpokladaný rozpočet: 5 000 €
Položkový rozpočet:
· technické zabezpečenie:
· autorské honoráre:
· materiálne zabezpečenie: 
· propagácia:

C. Tretím pilierom bude slávnostná akadémia pre cca 120 pozvaných hostí v DK Vetvár, spojená s kultúrnym programom a prezentáciou publikácie ,,Podunajské Biskupice vo víre dejín - Pozsonypüspöki a történelem forgatagában -Bischofsdorf im Wirbelwind der Geschichte - Podunajské Biskupice in the Whirlwind of history“.

Slávnostná akadémia
Popis: miesto konania v DK Vetvár, akadémia na základe pripraveného scenára, program: stručná história o Podunajských Biskupiciach, prezentácia publikácie, ocenenie osobností, hlavný a sprievodný kultúrny program, pohostenie.

Predpokladaný rozpočet: 12 000 €
Položkový rozpočet:
· technické zabezpečenie: ozvučenie:
· materiálne zabezpečenie: pozvánky, ocenenia, pohostenie:
· autorské honoráre: hlavný a sprievodný kultúrny program, tvorba scenáru:
· služby priamo súvisiace s realizáciou:

SPRIEVODNE PODUJATIA A AKTIVITY:

a) Spracovanie grafického návrhu loga k 800- tému výročiu prvej písomnej zmienky. 
Popis: Logo k 800 tému výročiu ako symbol mestskej časti bude využívané v rámci všeobecnej komunikácie počas tohto roka. Používať sa môže na písomnostiach úradu, v emailoch, novinách, na facebooku. Vypracuje sa design manuál. 
Pre návrh loga sa použije fotografia vytvorená v kostole sv.Mikuláša, na ktorej je znázornený ,,gotický štít, pripomínajúci ľaliu anjuovcov, (alebo aj postavu biskupa).  S logom sa objedná aj design manuál – ktorý zadefinuje základné grafické prvky loga a stanoví základné pravidlá pre používanie loga.
Predpokladaný rozpočet: 1 100 €
Položkový rozpočet:
· grafický návrh loga v krivkách:
· design manuál:

b) Tlač ceninových obálok
Popis: Slovenská pošta na objednávku vytlačí ceninové obálky v počte cca 1 500 ks. Na ceninovej obálke vo formáte A5 bude  vľavo vytlačená naša oceľorytina, na ktorej bude vyobrazený biskupický kostol s číslicou 800 a trojjazyčným názvom obce.. Na pravej strane obálky je miesto na adresu, v pravom hornom rohu bude vytlačená známka v hodnote pre posielanie na území Slovenska. Cena za jednu obálku je cca 80 centov.
Pošta objednáva výrobu ocelorytiny u Doc. Martina Činovského, ArtD. (akademický maliar a rytec ocenený Pribinovým krížom). Tlač je zložitý proces, počas ktorého treba vytvoriť výtvarný návrh, potom rozkresbu a nakoniec rytinu. Tlač obálok sa uskutoční v Tlačiarni cenín v Českej republike. 
Predpokladaný rozpočet: 5 000 €
Položkový rozpočet:
· tlač obálok:
· grafické listy, čierno- tlače vo zvolenej farbe vo formáte  A5:

c) Tlač publikácie
Popis: Názov knihy:„Podunajské Biskupice vo víre dejín - Pozsonypüspöki a történelem forgatagában -Bischofsdorf im Wirbelwind der Geschichte - Podunajské Biskupice in the Whirlwind of history." Je to štvorjazyčný obrázkový sprievodca (SK, HU, DE, EN) po stopách minulosti z príležitosti 800. výročia prvej písomnej zmienky o Biskupiciach (1221 - 2021). 
Obsahuje viac ako 300 fotografií. Publikácia je pripravená, spracovaná do tlače.
Parametre: rozmer 21 cm x 26 cm, 90-120 g/m2, počet strán 232. Plánované množstvo: 4 000 kusov.
Predpokladaný rozpočet: 15 000 €
Položkový rozpočet:
· tlač publikácie: 15 000 €


d) Tlač publikácie o histórii fresiek kostola sv. Mikuláša
Popis: Publikácia o histórii fresiek kostola sv. Mikuláša a najstaršej budovy fary. Autor publikácie je Pavol Paulíny, ktorý pracuje na obnove a výskume pamiatok. 
Plánované množstvo je cca 1 500 kusov.
Predpokladaný rozpočet: 5 000 €
Položkový rozpočet:
· tlač publikácie: 5 000 €


e) Prednáška o histórii PB - Peter Püspöki Nagy
Popis: Témou budú historické body: Podunajské Biskupice, Biskupice - Püspöki, Bratislavské Biskupice, Pozsonypüspöki,  rímsky míľnik,  prvá  písomná zmienka o kostole sv. Mikuláša z roku 1221. Prednáška sa uskutoční v DK Vetvár, alebo v štúdiu na green screen a  zároveň bude spracovaná do audio a video záznamu.
Predpokladaný rozpočet: 3 000 €
Položkový rozpočet:
· autorská odmena: 
· zvukový a video záznam: 

f) Rozhovory s umelcami Podunajských Biskupíc o ich tvorbe
Popis: Podunajské Biskupice majú aj svoju umeleckú základňu, ktorá nám vie porozprávať svoje vnímanie a realizáciu umenia. Rozhovory budú zakomponované do obsahu Biskupických novín.
Predpokladaný rozpočet : 
· výroba podcastov: 1 500 €
· prenájom techniky:
· postprodukcia:

g) Podunajské Biskupice v čase
Popis:  galéria historických pohľadníc a iných dostupných záznamov o premenách Podunajských Biskupíc, napríklad o stavbách škôl, výstavbe sídlisk, rekonštrukcii historických pamiatok a novodobých premenách. Realizácia formou občianskej iniciatívy, obyvatelia na základe výzvy v novinách, na FB môžu participovať na realizácii tejto aktivity. Historické pohľadnice sa graficky spracujú pre zverejnenie do Biskupických novín a na web stránku.
Predpokladaný rozpočet: 500 €
Položkový rozpočet:
· spracovanie galérie – honorár
· grafické spracovanie fotografií

h) Galéria osobností 
Popis: Galéria známych Biskupičanov, ktorej cieľom je priblížiť činnosť a život osobností Biskupíc,  formou spracovania ich životopisu, diela a fotografiou konkrétnej osobnosti. Po spracovaní bude zorganizovaná výstava galérie. Zoznam osobností (od historických po novodobé)  sa spracuje podľa oblastí: literatúra, veda, školstvo, história....  Spracovanie galérie sa rozloží na časové etapy na rok 2021, 2022, 2023.
Predpokladaný rozpočet: 4000 € 
Položkový rozpočet:
· spracovanie galérie – honorár:
· grafické spracovanie fotografií:
· tlač fotografií:

i) Slávnostné vydanie čísla Biskupických novín
Vydanie slávnostného čísla Biskupických novín v mesiaci november 2021 - noviny budú obsahovať vnútornú stranu vo formáte A3x A4, táto strana bude obsahovať príhovor starostu, fotografie a text historika Péter Püspöki Nagya o nových historických objavoch v Podunajských Biskupiciach.
Predpokladaný rozpočet: 2 000 €
Položkový rozpočet:
· Honorár za vedecký text:

j) Vizualizácia územia Zeleného srdca z histórie
Popis: Tento projekt ukáže danú lokalitu v minulosti a budúcnosti. Realizácia by bola uskutočnená v exteriéri vo forme tlačených banerov. Tlač sa dá realizovať rôznymi spôsobmi: 
a)  tlač na baner s očkovaním a priamou UV tlačou – uchytenie na konštrukciu,
b)  výroba dibondovej / komatexovej plastovej dosky s fotografiou a priamou UV tlačou, uchytenie je možné na konštrukciu.
Predpokladaný rozpočet: 2 000 €
(cena závisí od rozmerov a počtu zadaných banerov)
Položkový rozpočet:
· grafické spracovanie vizualizácie:
· tlač, výroba dosky, uchytenie na konštrukciu:

k) Kultúrno-vzdelávacie podujatia pre mládež a dospelých
Popis: kultúrno-vzdelávacie podujatia pre mládež a dospelých, predmetom ktorých by boli tieto témy: 
a) Ako sa zaznamenáva minulosť? Ako sa môžeš stať súčasťou dejín aj Ty? 
(obsahom by bolo stretnutie so žiakmi, s obyvateľmi, na ktorom by sa dozvedeli ako skúmajú minulosť historici, do akých prameňov sa pozerajú, čo hľadajú a ako im v tom pomáhajú iné vedy – archeológia, počítače, satelity, internet a obsahom bude aj stretnutie  s dospelými, so staršími spoluobčanmi, ktorí môžu poskytnúť mnohé vlastné spomienky, historické fotografie atď.), 
b) Ako sa zaznamenáva bezprostredná história?
 (prednáška o tom,  ako sa tvorí obecná kronika a ako sa dá vytvárať vlastná rodinná história),
c) Stretnutie s archeológom
(diskusia na tému: práca archeológa a o tom, aký výskum prebiehal v Podunajských Biskupiciach, archeológ Milan Horňák, spoločnosť Via Magna),
d) Stretnutie s antropológom
(diskusia na tému: práca antropológa, čo a ako skúmali antropológovia v Podunajských Biskupiciach).
Prednášky sa budú konať prezenčne a bude z nich vyhotovený videozáznam.
Predpokladaný rozpočet: 2 000 €
Položkový rozpočet:
· honoráre za prezenčné prednášky:
· zvukový a video záznam:

l) Spracovanie historického vývoja školstva v Podunajských Biskupiciach
Popis: spracovanie podkladov o historickom vývoji školstva po novodobú súčasnosť v Podunajských Biskupiciach, spracovanie dostupných materiálov o školách, vzdelávanie,  vznik, zrušenie škôl. Spracovanie historických záznamov sa rozloží na časové etapy na rok 2021, 2022, 2023.
Predpokladaný rozpočet: 2 000 €
Položkový rozpočet:
· Honorár za spracovanie: 

m) Výtvarné súťaže 
Popis: Miestny úrad Podunajské Biskupice vyhlási výtvarnú súťaž s témou ,,Žijem v Podunajských Biskupiciach“ , cieľovou skupinou budú deti z našich materských a základných škôl.
Názov súťaže:  Naša mestská časť Podunajské Biskupice – očami detí,  podmienky súťaže: rôzne techniky,  výkresy vo formáte A4, A3 budú vystavené v Dome kultúry Vetvár, súťažné práce sa odovzdajú do 15.11. 2021 na oddelení školstva a kultúry.  
Predpokladaný rozpočet: 200 €
Položkový rozpočet:
· Ceny pre výhercov:

n) Fotosúťaž:
Popis: Témou súťaže bude minulosť, ktorá má zachytiť okamihy, zmeny v živote našej  mestskej časti ( zo života rodiny, rodičov, starých rodičov, zmeny charakteru mestskej časti, zobrazovali by atmosféru, krásu, a hlavne históriu Podunajských Biskupíc). Podmienky súťaže: súťažiaci odovzdá tri fotografie, zúčastniť sa môže každý bez obmedzenia veku. Finalisti budú ocenení vecnými cenami, všetky zaslané fotografie budú publikované na oficiálnej Facebookovej  stránke PB. Súťažné fotografie bude treba doručiť do 30.11.2021. Súťaž vyhodnotí určená komisia. 
Predpokladaný rozpočet: 200 €
Položkový rozpočet:
· vecné ceny:


o) Prezentačné predmety s logom 
Popis: Prezentačné predmety s logom sa využijú  pri oceňovaní v plánovaných súťažiach, pre hostí a návštevníkov Podunajských Biskupíc. Všetky reklamné predmety budú potlačené logom 800-stého výročia Podunajských Biskupíc. Návrhy: bavlnená taška s potlačou, rozmery 40x60 cm alebo standart 45 x 40 cm, ekoperá s potlačou,  reprezentačné fľaštičky 0,3 l s domácou pálenkou, korenička s paprikou, USB klúč, magnetky.
Predpokladaný rozpočet : 10 000 €
Položkový rozpočet:
· grafický návrh:
· prezentačné predmety:




















Príloha:
Návrh rozpočtu a návrh podujatí pri príležitosti   800-stého výročia v celkovej sume 79 850 eur.




[image: ]










	




8

image2.png




image3.emf
Hlavné podujatia 

rozpočet termín

A

Súťaž vo varení guláša v znamení 800. výročia

7 000,00  18.9.21

B

Adventný koncert v kostole

2 000,00  28.11.21

Slávnostná sv.omša trojjazyčná k patrónovi PB

350,00  4.12.21

Mikuláš pre deti

5 000,00  5.12.21

C

Slávnostná akadémia k 800- výročiu s programom pre pozvaných hostí

12 000,00  11.12.21

Sprievodné podujatia a aktivity

a

Spracovanie grafického návrhu loga 800, logo manuál

1 100,00 

b

Tlač ceninových obálok

5 000,00 

c

Tlač publikácie Podunajské Biskupice vo víre dejín 

15 000,00 

d

Tlač publikácie o histórii fresiek v kostole Sv. Mikuláša

5 000,00 

e

Prednáška o histórii - Peter Püspöki Nagy 

3 000,00 

f

Rozhovory s umelcami Podunajských Biskupíc o ich tvorbe

1 500,00 

g

Podunajské Biskupice v čase

500,00 

h

Galéria osobností 

4 000,00 

i

Slávnostné vydanie čísla Biskupických novín

2 000,00 

j

Vizualizácia územia v Podunajských Biskupiciach - projekt Zelené srdce

2 000,00 

k

Kultúrno-vzdelávacie podujatia pre mládež a dospelých

2 000,00 

l

Spracovanie historického vývoja  školstva v Podunajských Biskupiciach

2 000,00 

m

Výtvarná súťaž pre žiakov

200,00 

n

Fotosúťaž

200,00 

o

Prezentačné predmety s logom 

10 000,00 

rozpočet spolu

79 850,00 

Návrh rozpočtu a návrh podujatí

pri príležitosti   800-stého výročia prvej písomnej zmienky o Podunajských Biskupiciach.


image1.jpeg




